CELEX: 32003D0023(01)
Language: da
Date: 2003-12-18 00:00:00
Title: 2004/49/EF: Den Europæiske Centralbanks afgørelse af 18. december 2003 om ændring af afgørelse ECB/2001/15 om udstedelse af eurosedler (ECB/2003/23)

Avis juridique important

|

32003D0023(01)

2004/49/EF: Den Europæiske Centralbanks afgørelse af 18. december 2003 om ændring af afgørelse ECB/2001/15 om udstedelse af eurosedler (ECB/2003/23)  

EU-Tidende nr. L 009 af 15/01/2004 s. 0040 - 0041

Den Europæiske Centralbanks afgørelseaf 18. december 2003om ændring af afgørelse ECB/2001/15 om udstedelse af eurosedler(ECB/2003/23)(2004/49/EF)STYRELSESRÅDET FOR DEN EUROPÆISKE CENTRALBANK HAR -under henvisning til traktaten om oprettelse af Det Europæiske Fællesskab, særlig artikel 106, stk. 1, og statutten for Det Europæiske System af Centralbanker og Den Europæiske Centralbank, særlig artikel 16,under henvisning til afgørelse ECB/2001/15 af 6. december 2001 om udstedelse af eurosedler(1), ogud fra følgende betragtninger:(1) I artikel 1, litra c), i afgørelse ECB/2001/15 defineres "kapitalindskudsnøgle" med henvisning til afgørelse ECB/1998/13 af 1. december 1998 om de nationale centralbankers fordelingsnøgle for kapitalindskud i Den Europæiske Centralbank(2).(2) I artikel 1, litra d), i afgørelse ECB/2001/15 defineres "seddelfordelingsnøgle" med henvisning til bilaget til afgørelse ECB/2001/15, hvori seddelfordelingsnøglen gældende fra 1. januar 2002 specificeres.(3) Afgørelse ECB/2003/17 af 18. december 2003 om de nationale centralbankers fordelingsnøgle for kapitalindskud i Den Europæiske Centralbank(3) ophæver afgørelse ECB/1998/13 med virkning fra 1. januar 2004 og fastlægger de nye vægte, som tildeles de nationale centralbanker (NCB'er) i fordelingsnøglen for kapitalindskud i ECB.(4) Afgørelse ECB/2001/15 må ændres i overensstemmelse hermed for at fastlægge den seddelfordelingsnøgle, som gælder fra 1. januar 2004. Ændringen bør også indføre en generel definition af begrebet "kapitalindskudsnøgle" for at undgå fremtidige ændringer af afgørelse ECB/2001/15, hver gang ECB's fordelingsnøgle justeres -VEDTAGET FØLGENDE AFGØRELSE:Artikel 1Ændringer af afgørelse ECB/2001/15Afgørelse ECB/2001/15 ændres således:1) Artikel 1, litra c), affattes således:"c) 'kapitalindskudsnøgle': NCB'ernes andele (udtrykt i procent) af den i ECB indskudte kapital, som fås ved på NCB'erne at anvende de vægte i den i artikel 29.1 i statutten omhandlede fordelingsnøgle, som er gældende for det relevante regnskabsår."2) Artikel 1, litra d), affattes således:"d) 'seddelfordelingsnøgle': de procentsatser, som fås ved at medtage ECB's andel af summen af udstedte eurosedler og ved at anvende kapitalindskudsnøglen (afrundet til nærmeste multiplum af 0,0005 procentpoint) på NCB'ernes andel af den nævnte sum. Hvis disse procentsatser ikke sammenlagt udgør 100 pct., udlignes forskellen på følgende måde: i) Hvis det samlede tal er under 100 pct., lægges 0,0005 procentpoint til de(n) mindste andel(e) i stigende orden, indtil præcis 100 pct. er nået; ii) hvis det samlede tal er over 100 pct., trækkes 0,0005 procentpoint fra de(n) største andel(e) i faldende orden, indtil præcis 100 pct. er nået. Seddelfordelingsnøglen gældende fra 1. januar 2004 er specificeret i bilaget til denne afgørelse."3) Bilaget til afgørelse ECB/2001/15 erstattes af teksten i bilaget til denne afgørelse.Artikel 2Afsluttende bestemmelser1. Denne afgørelse træder i kraft den 1. januar 2004.2. Denne afgørelse offentliggøres i Den Europæiske Unions Tidende.Udfærdiget i Frankfurt am Main, den 18. december 2003.På ECB's Styrelsesråds vegneJean-Claude Trichet(1) EFT L 337 af 20.12.2001, s. 52.(2) EFT L 125 af 19.5.1999, s. 33.(3) Se side 27 i denne EUT.BILAGSEDDELFORDELINGSNØGLE DEN 1. JANUAR 2004>TABELPOSITION>